Na skool het hy sy militêre diensplig as offisier en instrukteur by die Pantserkorps voltooi, waarna hy gekwalifiseer het as Mediese Ortoïs en Prostetikus by die hedendaagse TUT. Pieter word erken as die eerste Mediese Ortoïs en Prostetikus in Suid Afrika wat homself op spesifieke navorsing in sy spesialiteitsrigting toegespits het en is ook die eerste met 'n nagraadse kwalifikasie op hierdie gebied in Suid Afrika.
Behalwe vir 'n verdere kwalifikasie en wel in Biomeganika, het hy sy Meestersgraad by bogenoemde Universteit verwerf. Pieter is tans besig met sy Doktorsgraad aan die TUT. Hy het 'n besondere belangstelling in Plantare fassiitis - een van die mees algemene voetprobleme. Daar is in 80% van hierdie gevalle, 'n genetiese komponent teenwoordig en dit is juis hierdie interessante “verborgenheid” wat die studie en navorsing besonder stimulerend maak.